Alkitab kanggo murangkalih Nyanggakeun Daud Budak Angon
Ditulis ku: Edward Hughes Ilustrasi/juru gambar ku: Lazarus; Alastair Paterson Disaluyukeun ku: Ruth Klassen Ditarjamahkeun ku: Kurnia Arifin Diproduksi ku: Bible for Children ©2022 Bible for Children, Inc. Lisensi: Saderek ngagaduhan hak kanggo ngopy atanapi nyetak carita ieu, salami sanes kanggo tujuan komersil.
Baheula, basa harita di jaman Saul jadi raja Israil, aya budak anu namina Daud nulungan tujuh dulurna miara domba-domba kagungan ramana. Sanajan manéhna bungsu, Daud téh budak gagah jeung wanian anu nyaah jeung ngandelkeun ka Allah. Anjeunna cicing di kota Betlehem.
Dina hiji poe singa narajang ka domba-domba, newak hiji domba leutik keur dahareun. Daud anu ngora keneh malik nyerang. Narik anak domba eta, manéhna newak janggot sato galak nu ngagerem tuluy dipaehan. Daud terang yen Gusti parantos nulungan anjeunna.
Samuel, nabi Allah, masih keneh sedih lantaran Raja Saul geus nguciwakeun pisan ka Allah. "Sabaraha lami anjeun bakal milu sedih pikeun Saul?" Allah nyaah ka Samuel.
"Kami ngutus anjeun ka Isai ... Sabab Kami geus milih sorangan saurang anu bakal jadi raja ti anak-anakna." Isai teh nyaéta bapana Daud. Sanaos Samuel terang yén Raja Saul tiasa maéhan anjeunna kusabab badé milarian raja sanés, nabi éta mah taat ka Allah.
Nalika Samuel sumping, Isai ngutus tujuh putrana ngalangkungan Samuel. Ceuk Samuel ka Isai, "Pangeran teu milih nu ieu." Anu nyésa nyaéta Daud, si bungsu. Manéhna nuju kaluar ngangon domba. Aranjeunna dibawa ka Daud. Jeung PANGERAN ngandika, "Hudang, geura minyakan anjeunna, sabab anjeunna anu dipilih."
Di karaton Saul, Ruh PANGERAN ngantunkeun Saul, tuluy anjeunna jadi jelema anu kacida guligahna. Palayan-palayanna nganggap musik anu saé tiasa ngarepehkeun pikiran Saul. Anjeunna terang aya saurang nonoman anu saé pisan maén kacapi. Naha anjeun tiasa nebak saha éta pamuda teh? Sumuhun, Daud.
Musik Daud teh niiskeun pikiran Saul sarta mantuan manéhna mikir lempeng. Saul menta Isai supaya Daud tetep ngawula ka Raja. Dina prakna Saul ngalaman kasedih atawa sieun, Daud maénkeun kacapi pikeun anjeunna. Eta teh leres nulungan.
Sanggeus Daud balik ka imahna, Saul perang gede jeung urang Pelisti. Dulur-dulur Daud milu perang di antara pasukan Saul. Isai ngutus Daud ka barisan perang, nyandak tuangeun kanggo dulur- dulurna sareng milari kabar kumaha kaayaanana.
Raksasa Pelisti, Goliat, geus matak sakabeh prajurit Israil kasieunan.
"Pilih saurang keur ngawakilan anjeun, tuluy bawa ka kuring!" Goliat ngagorowok. "Upami anjeunna tiasa ngalawan sareng maehan kuring, urang bakal jadi budak-budak anjeun. Sakabeh urang Israil, nalika aranjeunna ningali eta raksasa, tuluy kabur kulantaran sarieuneun pisan.
Saur Daud ka Saul, "Ulah kenging éléh manah ku anjeunna, ieu kuring, budak aranjeun badé perang ngalawan urang Pelisti." Saul nitah Daud geura make baju perang tina waja jeung mawa pedang. Tapi sabalikna, Daud ngan ukur nyandak hiji aisan jeung nyokot lima batu lemes tina walungan.
Atuh Goliat seuri ningali Daud nu ngora keneh malah teu make baju wesi. "Kuring bakal masihkeun daging maneh kanggo manuk jeung sato liar!" manéhna ngagerendeng. "Ieu kuring datang ka anjeun dina lebet namina PANGERAN!" Daud ngajawab. "Poé ieu PANGERAN bakal nyerahkeun maneh ka leungeun kuring ... sabab perang ieu teh kagungan PANGERAN!"
Tuluy Daud langsung lumpat ka Goliat. Nalika anjeunna lumpat, anjeunna ngalepaskeun hiji batu tina aisan - pas pisan kana tarang Goliat. Goliat ambruk!
Daud gancang narik pedang Goliat sareng neukteuk sirahna. Nalika urang Pelisti ningali Goliat maot, aranjeunna lalumpatan da hayang salamet.
Raja Saul teu apaleun yen ieu teh Daud anu sarua anu ngalipur anjeunna ku kacapi. Anjeunna ngangkat Daud kapala tentarana - teras timburu nalika jalma- jalma ngahormatan kameunangan Daud. "Ayeuna naon deui anu anjeunna tiasa gaduh iwal karajaan?" Saul mikir. Ku kituna ti harita keneh Saul merhatikeun Daud.
Raja Saul kaganggu deui pikiranna. Geuwat Daud maénkeun musik pikeun nenangkeun manéhna. Tilu kali Saul ngalungkeun tumbakna ka Daud. Tapi Daud junun ngahindar unggal-unggal tumbak dialungkeun ka anjeunna. Saul sieun ku Daud, sabab anjeunna terang yen PANGERAN nyarengan anjeunna, tapi geus undur ti Saul.
Tapi Yonatan, putra Saul, mikanyaah ka Daud sakumaha dulurna. "Bapa abdi Saul hoyong maehan anjeun," anjeunna ngingetkeun Daud. Jadi Daud ngahindar. Pamajikanana nempatkeun boneka dina ranjangna, sareng ngantep Daud turun tina jandela tengah wengi. Nalika pasukan Saul datang isuk-isuk, Daud geus ngaleungit.
Daud kudu kabur ti Saul. Saméméhna, manéhna jeung Yonatan mupakat babarengan. Maranéhna jangji baris silih tulungan.
Bari saredih, eta dua sobatna silih amit. Daud indit neangan tempat kanggo manehna bisa cicing jauh ti kasieun yen tentara Saul bakal manggihan anjeunna.
Daud Budak Angon Carita tina Dawuhan Gusti, Alkitab Kenging ti 1 Samuel 16-20 "Ngawitan bubukana Dawuhan Gusti anu masihan Caang." Psalm 119:130